Mulilo Uutamani: Kasimpe Kapindaudwe Lino Koololwa
Mubuzyo:Hena aabo basulaika luzyalo lwa Yahuwah bayoosubulwa cakuteenkela kwamisela iitamani kukabe kutamani?
Bwiinguzi bwa Bbaibbele: Nee kaka, peepe. Bayoo nyonyweedwa limwi. Basofweede “bayookoswedwa” limwi kukabe kutamani. “Bayoonyonyookela limwi”. Bayoo “wumpwa,” “bayoosyukutwa mulilo,” alimwi “bayoojaigwa” amulilo cakuti “tabacini kuliko." Bayoobaanga “kunyina pe anibakaliko."
Nkukuli kwakazwa muzeezo wakupenzyegwa kuteeli?
Lwiiyo lwamulilo uuyaka kukabe kutamani oomo basweekede mobayoowaalilwa akupenzyegwa kabafwide wakapegwa mpuwo acikombelo the Roman Catholic Church (simamambe wa Ciyubunuzyo 17), ooyo wakatambula lwiiyo oolo kuzwa ku Bagiliki abasimituni. Cikombelo ca Katolika caku Loma cakajana kuti lwiiyo oolu lwakalaa mpindu mumisela yaakatikati, nkaambo lwakaletela cikombelo buvwubi kwiinda mukuulisya "zipego zyakulekelelwa zinyonyoono." Kunyina pe mu Mangwalo aawo mpocaamba kuti basweekede bayoopenzyegwa kukabe kutamani. (For more on The Roman Catholic Beast Power, see "Who is the Beast in the Book of Revelation?")
Citamvwisyidwe citaanzi #1
Izaya 66:24 – 24 Eelyo bayoonyamuka akuyooinka kuyoobona mitumba yabaabo bakali kundizangila, oomo mvwunyu zyabo mozitafwi, alimwi mulilo muutazimi pe. Nkabela bayoosesemya bantu boonse.
Maako 9:43-44 -43 Nkaako kuti naa kuboko kwakulebya kuti ubisye, ukukosole! Nkaambo nkubotu kuti ukanjile mubuumi butamani koli cilema kwiinda kuwaalwa mubbibi lyamulilo uutamani [G1067: Gehenna] kojisi maboko obilo mumulilo uutakazimwi.44Mwalo oomo mvwunyu zyabo mozitafwi, alimwi mulilo muutazimi.
Bwiinguzi/ Busanduluzi: Ootu tumpango tobile tujisi makani aakopa mizeezo ntotutateelelwi kabotu: (1) "Mvwunyu zyabo tazyikafwi." (2) "Nanka mulilo wabo tuukazimwi."
"Mvwunya zyabo tazyikafwi."
Ibbala lisanduludwe kuti “mulilo utamani” muli Maako 9:43 ndibbala “gehenna (G1067) Gehenna, wiitwa kuti “Musena wa Hinomu” mu Cizuminano Cakale, wakali musena mulamfu kuyaansi, usyaankene kumusanza lyamunzi wa Jelusalema ooko kwalo, nikwaatalisyigwa mililo yakuumpila bamaleza bamwami Ahazi, abalo bama Juuda bakomba mituni bakatalika kutuuzya bana babo kuli Moloki. Ooko mibili yabanyama bafwide atombe lizwa mumunzi nkolyakali kusowelwa. Ooko mililo yakali kuyaka lyoonse, alimwi mvwunyu zyakali kulya zifwide. Eeci cakali mukonzyanyo wakujailwa limwi. Yahushua wakali kubelesya mukonzyanyo ooyo kuti atondezye mamanino eeni aabasofweede.
Bikkila maanu aawa kuti tiili miiya iitakwe mibili eeyo iiligwa amvwunyu pe, pele "mitunta," (Izaya 66:24) naa mibili iifwide yabantu. Boonse aabo bayoosowelwa muzyiba lyamulilo bayoonjila oomo kabalaa mibili iikkwene (Maako 9:43-45; Mateyo 5: 30). Izaya 51:8 waamba kuti “mvwunyu ziyoobalya mbuli boya bwambelele,” caambilizya kuti bayooligwa cakumaninina, alimwi akuleka kuba ko.
Mvwunyu / Zyuumba eezyo zitokonya akulya mubili uufwide tazifwi pe; zilacinca akukomena akukola, mpoonya azyalo zyilazyala mayi manji alimwi. Mbombuboobo mbozyizinguluka kuyaa kuba lyoonse kusikila mubili woonse wamanina kuligwa.
"Nanka mulilo wabo tuukazimwi."
“Kuzima” caamba buyo “kuleka kuyaka”. Mumajwi amwi, ooko nkokwaamba kuti kunyina pe unookonzya kulesya mulilo ooyo.Tuukazimi kusikila zyoonse zyikamanine kupya (kuvwilima akunyeka). Basofweede bayoonyekela lyo ncobeni kusikila bakabe mbuli masizi atwe.
"1Amulange, kasimpe oobo buzuba bulasika, mbuzuba bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli misunta yabwizu mumulilo, kasimpe buzuba oobo buboola buyoobatenta amulilo, mbwaamba Mwami Yahuwah Singuzuzyoonse. Taakwe muyanda nuuba mutabi ngobayoosiilwa pe. 2Pele nywebo nomulemeka zina lyangu, zuba lyabululami liyoopasula kalijisi amumuni uuponya. Muyoozwida anze akutambala mbuli boombe nobazwa mucimpati. 3Mubuzuba mbwendiyoocita zintu eezi muyoolyatauka babi, nkaambo bayooba mbuli twe kutusindi twanu, mubuzuba oobo mwendiyoocita zyintu zyoonse eezi, mbwaamba Mwami Yahuwah Singuzuzyoonse.
Mukonzyanyo wa Mulilo“Uutazimiki”:
"Pele kuti nywebo mutandiswiilili Ime akusetekanya buzuba bwa Nsabata, alimwi kuti mutabwezi mukuli, akunjila mumilyango ya Jelusalema mubuzuba bwa Nsabata; nkabela Ime njookutula mulilo mumilyango yamunzi ooyo, alimwi uyoosyukuta masena aaJelusalema, alimwituukakonzyi kuzimwa." (Jelemiya 17:27)
Eeci cishinshimi cakazuzikwa aakale mucaandaano 52:
" Lino mubuzuba bwaciloba, bwamwezi wasanu mumwaka wakkumi afuka wakulela kwa Nebbukadineza mwami waku Bbabbuloni, Nebbuzaladani mulailili wabalindizi uuli ngoumwi wabapati-pati bamwami waku Bbabbuloni, wakasika ku Jelusalema. 13Wakatenta ŋanda ya Mwami Yahuwah, ŋanda yabwami, alimwi amaanda naali buti oonse mu Jelusalema. Wakatenta amaanda aabalemenede oonse. 14Basilumamba ba Bbabbuloni boonse aabo bakali kusolwedwa amulailili wabalindizi, bakadilimuna bwaanda boonse bwakazingulukide munzi wa Jelusalema.”(Jelemiya 52:12-14)
Kuzuzikwa kwacishinshimi eeci kujatikizya mulilo uutazimiki waku Jelusalema kwakaambwa amu 2 Makani:
" Bakaumpa ŋanda yokwa Yahuwah akoola bwaanda bwamunzi wa Jelusalema. Bakaumpa maanda aabwami woonse akunyonyoona zyintu ziyandisi zyakali mumo zyoonse. 20Aabo batakajaigwa bakatolwa mubwaange ku Bbabbuloni. Bakabelekela Nebbukadineza abalunyungu lwakwe mbuli bazike kuzoosika kuciindi cabulelo bwamuleli waku Pesiya. 21Aboobo eezyo Mwami Yahuwah nzyaakaambide kwiindila mumulomo wa Jelemiya musinsimi zyakazuzikigwa, kusikila nyika yakasekelela Nsabata zyayo: nkaambo kufumbwa lyoonse nyika niiyooba tongo kwamyaka iili makumi aali ciloba iyoolyookezya mbuli mu Nsabata. (2 Makani 36:19-21)
Bikkila maanu aawa: Cilasalala kuti ooyo mulilo waakutulwa mu Jelusalema (watakeelede kuzimigwa) tuucivwilimi akuyaka mazubaano. Wakaleka kuyaka eelyo zyoonse nizyaamanina kunyeka. Mbombuboobo mulilo mbuubede.
Citamvwisyidwe
cabili #2
Mateyo 25:46 - 46Nkabela aaba bayooinka mumapenzi aatamani, pele baluleme bayoonjila mubuumi butamani.
Bwiinguzi / Busanduluzi: "Cisubulo Citamani" ngamamanino aabasofweede, kutali "cisubulo citamani.” Lubeta lwa Yahuwah, kusubulwa kwabasofweede (nkokuti kunyonyoonwa), kuyooba lyoonse kukabe kutamani; nkaambo eeci nceciyootobela lyoonse kuti cintu canyonyoonwa. Basofweede kunyina pe nobayoopona alimwi. "Masizi aavwilima mulilo abawide: abasowelwe mumulilo; mumilindi milamfu kuyaansi, kutegwa batakonzyi kubuka alimwi." (Intembauzyo 140:10) "Ncobeni, kuti webo walangisya mubusena oobu, tabunoociliko pe." (Intembauzyo 37:10) " Pele basofweede bayoonyonyoonwa; Alimwi basinkondonyina a Yahuwah, bayooyuma mbuli kubekema kwamisena yabwizu. Bayoowunduluka mbuli busi." (Intembauzyo 37:20) " Pele basimilandu bayoonyonyoonwa antoomwe; mamanino aabasofweede nkunyonyoonwa ooko kuyookosozya mazuba aabo." (Intembauzyo 37:38)
Kweezyekanya a 2 Batesalonika 1:8-9:
" Uyooboola amulilo uuvwilima uzyoosubula baabo batamuzyi Yahuwah abaabo bataswiilili Makani Mabotu aaamba zya Yahushua Mwami wesu.9Cisubulo cabo ncakuti, bayoonyonyoonwa akutamani. Bayootandwa kuzwa kunembo lya Simalelo, akuzwa kubulemu bwanguzu Zyakwe. (2 Batesalonika 1:8-9)
Bikkila maanu aawa: Alimwi aawa, “kunyonyoonwa” (cisubulo) eeco citamani, kuleka kuti nkupenzyegwa kutamani peepe. Kunyina pe mu Mangwalo aawo mpocaamba kuti basweekede bayoopenzyegwa kukabe kutamani.
Citamvwisyidwe
catatu #3
Ciyubunuzyo 14:11 – 11 Lino busi bwakupya kwamapenzi aaya bulaimpuka lyoonse alyoonse: tabakwe kulyookezya syikati nokuba masiku, aabo bakomba munyama amutuni wakwe kunyina nobayoolyookezya kuzwa kukupya ooku sikati amasiku, antoomwe abaabo boonse batambula caando cazina lyakwe.
Ciyubunuzyo 19:2-3 – 2 Kubeteka kwakwe koonse kuliluleme alimwi nkwakasimpe! Nkaambo Wakazula mukaintu uudumide sibwaamu ooyo wakabisya nyika akaambo kabwaamu bwakwe. Yahuwah wamusubwida nkaambo kakujaya babelesi Bakwe 3Alimwi bakapozomoka bakati, Aalumbwe Leza! Busi bwamunzi ooyu bunoountumuka lyoonse alyoonse!
Ciyubunuzyo 20:10 – 10 Eelyo Siluuni dyabooli ooyo wakabacenga wakafusilwa mubbibi lyamulilo wamabwe aasalufa, oomo munyama amusinsimi mubeji mobakabede. Nkabela bayoopenzyegwa sikati amasiku mane kukabe kutamani.
Bwiinguzi / Bupanduluzi: Ibbala lyakuti “lyoonse” mu Bbaibbele lyaambilizya buyo ciindi cikubwene, cigolela aciindi cimwi nanka citakwe mpocigolela. Eeli bbala lilibelesyedwe ziindi zyili 56 mu Bbaibbele kujatikizya zyintu zyakainda kumana kale mazubaano. Muli Jona 2:6, ibbala lya "lyoonse" liiminina "mazuba otatwe amasiku" (Jona 1:17). Mu Ciibaulsyo 23:3, ibbala lya "lyoonse" liiminina "mazyalane aali kkumi." Mukujatikizya muntu, ibbala lya "lyoonse" liiminina kuti "lyoonse kufumbwa nacipona" naa "kusikila kulufu." (Langa 1 Samuele 1:22, 28 a Kulonga 21:6.) Basofweede bayoovwilima mumulilo lyoonse nobacilanga, naa kusikila bakafwe. Eeci cisubulo cakuvwilima mumulilo nkaambo kacinyonyoono ciyooimpana kumuntu amuntu kweendelanya azinyonyoonyo zyakwe, pele caakumanina cisubulo eeco, mulilo uyoozima “Kucinyonyoono kufumbwa nkocikonzya kujanwa, ‘ [Eloah] wesu uli mbuli mulilo uubbebba akuvwilima cakunyesya cili coonse cikonzya kuyaka (BaHebulayo 12:29). Kuli baabo boonse balikotamika ku nguzu Zyakwe a Moza wa [Yahuwah] uyooumpa cinyonyoono. Pele mubantu aabo balamatide cinyonyoono, bayooba kulubazu lwacinyonyoono. Nkabela bulemu bwa [Yahuwah], oobo bunyonyoona cibi, bweelede kubajailizya (nkaambo bali kulubazu lwacinyonyoono cikonzya kuvwilima kunembo lyabulemu bwa Yahuwah) ." (Ellen White, Desire of Ages, p.107)
"Kasimpe bali mbuli bungu, mulilo uyoobatenta. Tabakonzyi kulifutula, kuzwa kumabanga-banga aamulilo uuvwilima. Ooyo tuuli mulilo wamakala wakulikasaazya, tuuli mulilo wakuyota pe.” (Izaya 47:14)
"1Amulange, kasimpe oobo buzuba bulasika, mbuzuba bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli misunta yabwizu mumulilo, kasimpe buzuba oobo buboola buyoobatenta amulilo, mbwaamba Mwami Leza Singuzuzyoonse. Taakwe muyanda nuuba mutabi ngobayoosiilwa pe. 2Pele nywebo nomulemeka zina lyangu, zuba lyabululami liyoopasula kalijisi amumuni uuponya. Muyoozwida anze akutambala mbuli boombe nobazwa mucimpati. 3Mubuzuba mbwendiyoocita zintu eezi muyoolyatauka babi, nkaambo bayooba mbuli twe kutusindi twanu, mubuzuba oobo mwendiyoocita zyintu zyoonse eezi, mbwaamba Mwami Leza Singuzuzyoonse.” (Malakayi 4:1-3)
Kuyiisya kuti kuli kupenzyegwa lyoonse kukabe kutamani ncecintu cakatonkela banamaleya kuti bataalukile kukusulaika Yahuwah akusondoka kwiinda cintu cili coonse eeco ncaakaanza dyabooli. Eeci ciiyo camusyobo ooyu cisizya ciimo caluyando cabulemu cokwa Taateesu Uuli Kujulu, alimwi cakaletela ntenda mpati kubulangizi bwa muna Kristu.
Mbuli mbotuli basikwiiya ba Bbaibbele basyomeka, ncintu ciyandika kuti swebo tuvwuntauzye tumpango toonse twa Mangwalo tujatikizya ciiyo eeci katutaninga kosozya makani aali woonse pe. Lyoonse swebo tweelede kusyomeka kucikkelo cabumboni the weight of evidence.
Citamvwisyidwe Cane #4
Kaano ka Lazalosi aMuntu Uuvwubide (Luuka 16:19-31)
Bwiinguzi / Busanduluzi: Lazarus and the Rich Man (Luuka 16:19-31)
Citamvwisyidwe
Casanu #5
Ciiminina nzi "kupenga mukujokezyela kwamulilo uteeli"?
Bwiinguzi / Busanduluzi: "kupenga mukujokezyela kwamulilo uteeli"takuli "kupenzyegwa lyoonse kukabe kutamani mumulilo uutakonzyi kuzima pe." Pele, nkupenzyelwa limwi nkaambo kambuubede mulilo ooyo wuumpa kufumbwa cikonzya kuyaka munsi lyawo alimwi tuuzimwi kuti eeco cikonzya kuvwilima kaciciliko akukonzya kuyaka kusikila camanina do kuvwilima akunyekela limwi.
" Mbweenya mbuli minzi ya Sodoma a Gomola, aminzi yakali mumbalaa yeeyo mbuyakacita, mukulisanganya mubwaamu, akunjilila muzyintu zyitondwa, eeyi minzi yakaba mukonzyanyo wakupenzyegwa akujokezyelwa kwamulilo uutazimigwi." (Juda 1:7)
Mangwalo alisalazyide kuti Sodoma a Gomola bakapenzyegwa “kusubulwa kwakujokezyelwa mulilo uutamani.” Nokuba boobo eeyi minzi, abantu bakali muli njiyo tabayaki akuvwilima mazubaano. Mulilo ooyo wakazima kale nizyaamanizya kuyaka zyoonse. Aboobo mamanino aaminzi eeyo taamani pe. Sulufa atwe eelyo licijanwa mukati amumbali lya Lwizi Lufidwe (Dead Sea) mbobumboni bwamamanino aalubeta lwa Yahuwah lwakaboolela minzi eeyi.
Mutwanga Petulo awalo ulasalazya kwaamba kuti eeyi minzi yakaumpwa kusikila coonse cijatikizya mayake nokuba wakajenwe mumunzi oomo aciindi eeco cakaba twe:
"Alimwi kupindulwa kwaminzi ya Sodoma a Gomola kuba twe ncecakabasinganya akubaatula, akubabamba kuti babe citondezyo kuli baabo boonse bacita zisofweede akupona munzila yabusofwaazi." (2 Petulo 2:6)
Bantu bakakkede mukati kaminzi iisofweede eeyi bakasandulwa kuba twe mbweenya mbuli bwakaamba bashinshimi kabeendelezyegwa abulemu bwakujulu mbubakaambilizyide kuti basofweede mbobayooba aciindi calubeta lwamamanino.
"1 Amulange, kasimpe oobo buzuba bulasika, mbuzuba bunooyoopya mbuli bbibi lyamulilo. Boonse balisumpula abasimucita zibi boonse bayooba mbuli misunta yabwizu mumulilo, kasimpe buzuba oobo buboola buyoobatenta amulilo, mbwaamba Mwami Leza Singuzuzyoonse. Taakwe muyanda nuuba mutabi ngobayoosiilwa pe. 2Pele nywebo nomulemeka zina lyangu, zuba lyabululami liyoopasula kalijisi amumuni uuponya. Muyoozwida anze akutambala mbuli boombe nobazwa mucimpati. 3Mubuzuba mbwendiyoocita zintu eezi muyoolyatauka babi, nkaambo bayooba mbuli twe kutusindi twanu, mubuzuba oobo mwendiyoocita zyintu zyoonse eezi, mbwaamba Mwami Leza Singuzuzyoonse." (Malakayi 4:1-3)
Bikkila
maanu aawa: There
is an eternally burning fire, but it's not what you think!
Kukosozya makani: Basofweede basizibi abateempwibayoonyonyweedwa limwi amulilo kutobela cuulu camyaka the millennium. Oolu “ndolufu lwabili." Bayoolekela limwi kuba kuli koonse kukabe kutamani.
Zimwi zijatikizya cibalo eeci...
Ciimo cabafwide:
-
Kolyookezya mu Luumuno (video)
bem_Latn bem_Latn bem_Latn cjk_Latn bem_Latn lmo_Latn bem_Latn bem_Latn bem_Latn kin_Latn bem_Latn bem_Latn bem_Latn bem_Latn bem_Latn run_Latn bem_Latn bem_Latn tum_Latn bem_Latn kik_Latn bem_Latn bem_Latn por_Latn bem_Latn bem_Latn bem_Latn tsn_Latn bem_Latn bem_Latn por_Latn umb_Latn bem_Latn bem_Latn bem_Latn bem_Latn bem_Latn run_Latn bem_Latn bem_Latn run_Latn lug_Latn eng_Latn por_Latn vec_Latn bem_Latn bem_Latn lug_Latn bem_Latn nya_Latn bem_Latn bem_Latn run_Latn dik_Latn eng_Latn eng_Latn bem_Latn ceb_Latn bem_Latn unk run_Latn